nvidia/miracl-vision huggingface dataset:
Yhdistyneen kuningaskunnan asevoimat

Britannian asevoimat (engl. British Armed Forces) eli Hänen Majesteettinsa asevoimat on Britannian aseellisesta puolustuksesta vastaava organisaatio. Se sisältää maavoimat (Army), ilmavoimat (Royal Air Force) ja merivoimat (Royal Navy). Niiden ilmoitettu kokonaisvahvuus oli vuonna 2006 yhteensä 429 500 henkeä. Brittiarmeijan historia on pitkä, monitahoinen ja sen vaikutus maailmanhistoriaan on ollut merkittävä, etenkin 1600-luvulla. Useat brittiarmeijan nykypiirteistä juontavat juurensa ensimmäisistä kansallisista asevoimista Alfred Suuren ajalta. Merkittävimmät sodat, joihin asevoimat ovat osallistuneet myöhemmässä historiassa, ovat Napoleonin sodat, Krimin sota sekä ensimmäinen ja toinen maailmansota. Brittiläinen imperiumi, jonka alueella asui lähes kolmannes maailman väestöstä, oli maan asevoimien valvonnassa. Asevoimien nykyinen hallintorakenne luotiin vuonna 1964 kun nykyinen puolustusministeriö (engl. Ministry of Defence, MoD) perustettiin. Se käsittää Amiraliteetin, War Officen sekä Air Ministryn. Toisen maailmansodan taloudellinen ja poliittinen lopputulos, kuten myös brittiläisen yhteiskunnan ja hallinnon muuttuminen, heijastui myös asevoimiin
Peter Schlickenrieder

Peter Schlickenrieder (s. 16. helmikuuta 1970) on saksalainen maastohiihtäjä ja valmentaja. Hän kilpaili vuosina 1992–2002. Hän voitti olympiahopeaa henkilökohtaisessa sprinttihiihdossa vuoden 2002 talviolympialaisissa Salt Lake Cityssä. Schlickenriederin paras henkilökohtainen sijoitus hiihdon maailmanmestaruuskilpailuissa oli 6. sija henkilökohtaisessa sprintissä Lahden MM-kisoista 2001. Hiihdon maailmancupissa hän voitti kaksi osakilpailua ja sijoittui kahdesti toiseksi. Schlickenrieder nimitettiin Saksan maastohiihtojoukkueen päävalmentajaksi vuonna 2018.
Tuntemattomat

Tuntemattomat oli MTV3-kanavalla esitettävä suomalainen kilpailuohjelma, joka perustuu yhdysvaltalaisen Reveille Productionin formaattiin Identity. Tuntemattomien ensimmäinen tuotantokausi esitettiin 11. tammikuuta 2008 – 28. maaliskuuta 2008, ja toinen tuotantokausi esitettiin 13. maaliskuuta 2009 – 12. kesäkuuta 2009. Ohjelman juonsi Jaakko Saariluoma. Studiossa olevan kilpailijan täytyy yhdistää kaksitoista sanaa tai lausetta eli identiteettiä kahteentoista studiossa olevaan henkilöön. Identiteettejä voivat olla muun muassa kolmen lapsen isä, lääkäri, vatsastapuhuja, poliisi, voittanut maailmanmestaruuden jalkapallossa ja niin edelleen. Mitä enemmän identiteettejä kilpailija arvaa oikein, sitä enemmän hän voittaa rahaa. Mikäli kilpailija pystyy yhdistämään kaikki kaksitoista identiteettiä, hän voittaa ohjelman pääpalkinnon 30 000 euroa. Jos kilpailija tarvitsee apua kilpailun aikana, hänellä on käytettävänään kolme apukeinoa: Tunnistettavana olevat Tuntemattomat ovat yleensä vieraita ihmisiä
Kaarle III (Espanja)

Kaarle III (esp. Carlos I, Carlos Sebastián de Borbón y Farnesio; 20. tammikuuta 1716 Madrid – 14. joulukuuta 1788 Madrid) oli Espanjan kuningas vuosina 1759–1788 sekä sitä ennen Napolin ja Sisilian kuningas vuosina 1735–1759 nimellä Kaarle VII ja Parman herttua vuosina 1732–1734 nimellä Kaarle I. Hän edusti valistunutta yksinvaltiutta. Kaarle III:n vanhemmat olivat Espanjan kuningas Filip V ja tämän toinen puoliso Elisabet Farnese. Hän oli vanhempiensa esikoinen ja hänellä oli viisi täyssisarusta ja kaksi velipuolta, Ludvig I ja Ferdinand VI. Kaarle sai samankaltaisen kasvatuksen kuin vanhempi velipuolensa, kruununprinssi Ferdinand. Opettaja Giovanni Antonio Medranon johdolla hän sai infanten eli prinssin tiukan ja jäsennellyn koulutuksen. Poika oli hyvin hurskas ja kunnioitti hallitsevaa äitiään, jota monien aikalaisten mukaan hän muistutti suuresti. Medrano opetti hänelle maantiedettä, historiaa ja matematiikkaa sekä sotataidetta ja arkkitehtuuria Carlosin Firenzessä, Parmassa ja Piacenzassa oleskelun aikana. Hän sai myös koulutusta taidegrafiikan tekemiseen, etsaamiseen ja maalaamiseen sekä monenlaisiin fyysisiin aktiviteetteihin, kuten metsästykseen, joka oli hänen suosikkilajinsa
Kaarle IV (Espanja)

Kaarle IV (esp. Carlos Antonio Pascual Francisco Javier Juan Nepomuceno José Januario Serafín Diego de Borbón y Sajonia); (11. marraskuuta 1748 Palazzo Reale di Portici, Portici, Napolin kuningaskunta – 20. tammikuuta 1819 Palazzo Barberini, Rooma, Kirkkovaltio toisten tietojen mukaan Napoli) oli Espanjan kuningas vuosina 1788–1808. Carlos oli Kaarle III:n ja kuningatar Maria Amalian toiseksi vanhin poika. Hänellä oli 12 sisarusta. Hänen vanhempi sisarensa Maria Luisa avioitui 1765 Pyhän saksalais-roomalaisen keisarikunnan keisari Leopold II:n kanssa; nuorempi veli Ferdinand I (1751–1825) Molempain Sisiliain kuningas avioitui Itävallan arkkiherttuatar Maria Karoliinan kanssa; Gabriel (1752–1788) avioitui Portugalin kruununprinsessa infanta Maria Ana Vitórian, Pietari III:n ja Maria I:n tyttären kanssa; veli Antonio Pascual (1755–1817) pakotettiin naimaan Kaarlen tytär, infanta María Amalia (1779–1798). Hän nousi vallanperijäksi, koska vanhempi veli Felipe, Calabrian herttua (1747–1777) oli henkisesti kehitysvammainen, puhekyvytön ja kärsi epilepsiasta. Kruununprinssi Carlos ei saanut kovin hyvää koulutusta. Hänellä oli kolme merkittävää harrastusta: musiikki, hänestä tuli säveltäjä Luigi Boccherinin suuri suojelija Madridissa, mekaaniset taiteet ja erityisesti metsästys, josta tuli hänelle toinen luonto. Hän osoitti myös suurta herkkyyttä kuvataiteen suhteen, hän oli taidemaalari Francisco de Goyan merkittävin tukija. Carlosin isä Kaarle III julistettiin Espanjan kuninkaaksi elokuussa 1759 lapsettomana kuolleen Ferdinand VI:n jälkeen
Emergency (humanitäärinen apujärjestö)

Emergency on riippumaton, puolueeton ja epäpoliittinen italialainen järjestö. Emergencyn tavoitteena on järjestää maksutonta ja korkeatasoista terveydenhuoltoa, etenkin kirurgisia palveluja, sotien, maamiinojen ja köyhyyden siviiliuhreille. Emergency perustettiin 1994. Sen kotipaikka on Milano Italiassa. Sen johtaja on kirurgi Gino Strada. Järjestön ensimmäinen tehtävä vei kirurgista sairaanhoitoa Irakin Kurdistaniin. Vuonna 2008 Emergencyllä oli sairaaloita Kambodžassa, Afganistanissa, Irakissa, Sierra Leonessa ja Sudanissa.
Maailman alkuperä

Fantastinen realismi Fotorealismi Inhorealismi Kapitalistinen realismi Maaginen realismi Naturalismi (taide) Neorealismi Sosialistinen realismi Surrealismi Uusi realismi Yhteiskunnallinen realismi Akka ja kissa Démasquée Femme nue couchée Kivenhakkaajat Le Sommeil Maailman alkuperä Poika ja varis Pyykkiranta Raatajat rahanalaiset Tanssiaiskengät Toipilas Wolgastin satamassa 15. kesäkuuta 1633 Zaporogit kirjoittavat pilkkakirjettä Turkin sulttaanille Maailman alkuperä (L’Origine du monde) on ranskalaisen taidemaalari Gustave Courbet’n (1819–1877) signeeraamaton realistinen öljyvärimaalaus vuodelta 1866. Maalauksen koko on noin 55 × 46 senttimetriä, ja siinä nähdään torsoksi rajattu tulkinta reidet avoinna makaavan alastoman naisen vatsasta ja hävystä. Kuvan rajaus reisien ja rintakehän väliin tähdentää teoksen eroottisuutta. Maalauksessa peiton reuna verhoaa toisen rinnan osittain näkyvistä ja peittää toisen kokonaan, mutta katsojan huomio kiinnittyy sommittelun keskellä esitettyihin paljastettuihin naisen sukuelimiin. Maalauksen valmistumisen aikoihin Gustave Courbet’n suosikkimalli oli Joanna Hiffernan, joka tunnettiin myös nimellä Jo. Hiffernanin sen aikainen rakastaja oli yhdysvaltalainen taidemaalari ja Courbet’n oppilas James McNeill Whistler. Courbet teki vuonna 1866 toisenkin maalauksen, La belle Irlandaise (Jo’n muotokuva), jonka mallina Joanna Hiffernan toimi. Koko uransa aikana Courbet maalasi neljä Hiffernanin muotokuvaa. Hiffernan toimi luultavasti myös Maailman alkuperän mallina, mikä selittäisi Courbet’n ja Whistlerin ankaran välirikon pian tämän jälkeen. Whistler palasi välirikon jälkeen Yhdysvaltoihin ja jätti testamentin Hiffernanin hyväksi. Huolimatta siitä, että Hiffernanilla oli punaiset hiukset mutta maalauksen mallilla tummat häpykarvat, Hiffernania on yleisesti pidetty maalauksen mallina
Vincent Beretti

Vincent Beretti (ven. Вике́нтий Ива́нович Бере́тти, Vikenti Ivanovitš Beretti; 14. kesäkuuta 1781 Rooma, Italia – 30 (18). elokuuta 1842 Kiova, Venäjän keisarikunta) oli italialaissyntyinen Venäjällä toiminut arkkitehti ja akateemikko. Beretti suunnitteli Pietariin viisitoista rakennusta eri tarkoituksiin. Vuonna 1835 hän siirtyi Kiovaan Ukrainaan voitettuaan Kiovan yliopiston suunnittelukilpailun ja toimi sittemmin Kiovassa kuolemaansa asti. Kiovaan suunnittelemiaan rakennuksia hän ei ehtinyt nähdä valmiina. Myös hänen poikansa Alexander Beretti oli arkkitehti.
Iran Airin lento 655

Iran Airin lento 655 oli Iran Airin lento Bandar Abbasista Dubaihin. Yhdysvaltain laivaston Ticonderoga-luokan ohjusristeilijä USS Vincennes tuhosi koneen 3. heinäkuuta vuonna 1988 Persianlahdella. Turmassa sai surmansa 290 ihmistä. Tapaus sattui Iranin ja Irakin sodan aikana. Iran Airin lento oli matkalla Bandar Abbasista Dubaihin, jonne se oli määrä laskeutua puolen tunnin sisällä.. USS Vincennes oli Persianlahdella suorittamassa harjoittelua YK:n turvallisuusneuvosto käsitteli tapausta. Aluksi Yhdysvaltain puolustusministeriö Pentagon ilmoitti, ettei Yhdysvaltain laivaston risteilijä USS Vincennes olisi ampunut matkustajalentokonetta vaan iranilaista sotilaslentokonetta, mutta tämä tieto peruutettiin heti, ja viralliset valittelut tapahtuneesta esitettiin välittömästi. USS Vincennesin miehistö oletti virheellisesti Airbus A300:n olevan iranilainen F-14-hävittäjä, joka olisi pudottanut korkeutta ja lisännyt nopeutta hyökkäystä varten. Miehistö tulkitsi tarjolla olevaa informaatiota väärin, sillä USS Vincennesin oman AEGIS-järjestelmän mukaan lento 655 kone nousi jatkuvasti tasaisella nopeudella. Aluksen AEGIS-järjestelmä myös tunnisti koneen siviilikoneeksi sen lähettämän transponderikoodin perusteella, mutta väärintulkintojen takia USS Vincennesin miehistö piti konetta silti Iranin sotilaskoneena
Vitali Škurlatov

Vitali Škurlatov (ven. Вита́лий Шкурла́тов, s. 25. toukokuuta 1979) on venäläinen pituushyppääjä. Škurlatov sijoittui Annecyn nuorten MM-kisoissa 1998 pituudessa kahdeksanneksi tuloksella 761. Kaksi vuotta myöhemmin hän voitti pronssia Gentin sisäratojen EM-kisoissa hypättyään 810. Vuonna 2001 hän oli Lissabonin sisäratojen MM-kisoissa kahdeksas ja Edmontonin ulkoratojen MM-kisoissa kahdestoista. Seuraavana vuonna hän hyppäsi seitsemänneksi Wienin sisäratojen EM-kisoissa. Škurlatov voitti vuonna 2003 Venäjän mestaruuden, mutta karsiutui Pariisin MM-kisoissa. Škurlatov voitti MM-pronssia Budapestin sisäratojen MM-kisoissa 2004 tuloksella 828. Myöhemmin samana vuonna hän voitti Venäjän mestaruuden ja sijoittui Euroopan cupissa kolmanneksi, Ateenan olympialaisissa yhdeksänneksi ja IAAF:n yleisurheilufinaalissa kahdeksanneksi. Seuraavana vuonna hän voitti Venäjän sisäratojen mestaruuden, mutta karsiutui Madridin sisäratojen EM-kisoissa
Euroopan unionin yleinen tuomioistuin

Jäsenehdokkaat Muut sopimukset Hylätyt sopimukset Euroopan komissio Euroopan unionin neuvosto Kokoonpanot Euroopan parlamentti Neuvoa-antavat Sisäiset Unionin yleinen tuomioistuin (EUYT) toimii Euroopan unionin tuomioistuimen yhteydessä. Se perustettiin vuonna 1989, jonka myötä luotiin kahden oikeusasteen järjestelmä, jonka tavoitteena on parantaa oikeussuojaa sekä vähentää Euroopan unionin tuomioistuimen työmäärää ja varmistaa asioiden nopeampi ratkeaminen. Vuoteen 2009 asti tuomioistuimen nimi oli Euroopan yhteisöjen ensimmäisen oikeusasteen tuomioistuin. Yleisessä tuomioistuimessa on vähintään yksi tuomari jäsenvaltiota kohti. Jäsenvaltioiden hallitukset nimittävät tuomarit yhteisellä sopimuksella kuuden vuoden uusittavissa olevaksi toimikaudeksi. Tuomioistuimelle valitaan presidentti tuomareiden keskuudesta kolmen vuoden uusittavissa olevaksi toimikaudeksi. Tuomioistuimessa ei, toisin kuin yhteisöjen tuomioistuimessa, ole vakituisia julkisasiamiehiä. Yksi tuomareista voidaan kuitenkin poikkeuksellisesti määrätä hoitamaan julkisasiamiehen tehtäviä. Tuomioistuin kokoontuu jaostoissa, joihin kuuluu kolmesta viiteen tuomaria. Yhden tuomarin kokoonpano on myös mahdollinen. Yleisen tuomioistuimen suomalaistuomareina ovat työskennelleet Heikki Kanninen lokakuusta 2009 alkaen sekä Tuula Pynnä syyskuusta 2019 alkaen. Yleinen tuomioistuin käsittelee yksityishenkilöiden ja jäsenvaltioiden suoraan vireille panemia kanteita
Caloriksen allas

Caloriksen allas (lat. Caloris planitia) on noin 1 300 kilometrin läpimittainen törmäyskraatteri Merkuriuksen pinnalla. Se kuuluu Aurinkokunnan suurimpiin törmäysmuodostumiin.lähde? Caloriksen allasta ympäröi noin kahden kilometrin korkuinen vuorijono Caloris Montes ja kraatterin pohja on planeetan sisältä törmäyksen jälkeen purkautuneen laavan peittämää. Mariner 10 -luotaimen ohilentojen aikana vuosina 1974–1975 Caloriksen allas oli joka kerta Merkuriuksen terminaattorilla, minkä vuoksi siitä on saatu kuvattua vain noin puolet. NASAn MESSENGER-luotain kartoittaa loput kraatterista.lähde? Kraatteria ympäröi joukko törmäykseen liittyviä geologisia muodostumia, joista käytetään nimitystä Caloriksen ryhmä.lähde?
Duncan Bell

Duncan Iain Cavill Bell (s. 16. tammikuuta 1955, Glasgow, Skotlanti) on skotlantilainen näyttelijä. Bell esiintyi englantilaisessa tv-sarjassa Sydämen asialla näytellen ylikonstaapeli Dennis Iain Mertonia tuotantokausilla 2002–2004, yhteensä yli 70 jaksossa. Hän jätti sarjan tultuaan ensimmäistä kertaa isäksi syyskuussa vuonna 2003 ja on tämän jälkeen esiintynyt harvakseltaan. Hän on ollut vierailevana tähtenä useassa sarjassa ennen Sydämen asialla -rooliaan, mm. sarjoissa Foylen sota, Komisario Frost, Hornblower, Taggart ja Tohtori Finlay.
Nicholas Evans

Nicholas Evans (26. heinäkuuta 1950 Bromsgrove, Worcestershire, Englanti – 9. elokuuta 2022) oli englantilainen kirjailija. Hänen esikoisromaaniaan, vuonna 1995 ilmestynyttä Hevoskuiskaajaa, on myyty noin 15 miljoonaa kappaletta. Kirja on käännetty 40 kielelle, ja se nousi useiden maiden bestseller-listoille. Romaanin pohjalta tehtiin samanniminen elokuva vuonna 1998. Evans opiskeli oikeustiedettä Oxfordin yliopistossa ja työskenteli alkujaan journalistina newcastlelaisessa Evening Chroniclessa. Sen jälkeen hän tuotti television ajankohtaisohjelmaan Weekend World Yhdysvaltain politiikkaa ja Lähi-idän asioita käsitteleviä elokuvia ja vuodesta 1982 taidedokumentteja. Evans tapasi vuonna 1993 Lounais-Englannissa sepän, joka kertoi hevoskuiskaajista, jotka väitetysti osasivat puhumalla parantaa traumatisoituneita hevosia. Hän kirjoitti aiheesta romaanin Hevoskuiskaaja, joka ilmestyi vuonna 1995. Sen julkaisemisesta pidettiin tarjouskilpailu, joka lopulta toi Evansille 3,15 miljoonan dollarin kustannussopimuksen. Elokuvaoikeuksista hän ansaitsi sen lisäksi kolme miljoonaa dollaria
Jack Kramer

John Albert ”Jack” Kramer (1. elokuuta 1921 – 12. syyskuuta 2009) oli yhdysvaltalainen tennispelaaja. Hän syntyi Las Vegasissa, Nevadassa, mutta muutti 13-vuotiaana perheineen Kalifornian San Bernadinoon. Kramer oli lajinsa suurimpia nimiä 1940-luvulla. Hän voitti yhden kaksinpelimestaruuden Wimbledonissa ja kaksi Yhdysvaltain avoimissa. Vuosina 1946 ja 1947 hän kuului Davis Cupin voittaneeseen joukkueeseen. Vuoden 1947 Wimbledon-finaalissa hän voitti maanmiehensä Tom Brownin ennätyksellisen lyhyessä ajassa, 47 minuutissa. Ottelussa pelattiin vain 24 peliä, mitä vähemmällä on miesten kaksinpelin Wimbledon-finaaleissa toisen maailmansodan jälkeen selvitty vain neljä kertaa. Kramer opiskeli floridalaisessa Rollins Collegessa ja sai vuonna 1968 paikan International Tennis Hall of Famesta Rhode Islandissa.
Puustelli

Puustelli eli virkatalo (< ruots. boställe) on tarkoittanut Ruotsissa ja Suomessa joko sotilas-, siviili- tai kirkollisen viran haltijalle luovutettua palkkatilaa. Sotilasvirkatalo (myöhemmin valtionvirkatalo) oli Ruotsin kruunun ruotujakolaitoksen sotapäällystölle luovuttama palkkatila. Nimitystä puustelli saatettiin käyttää myös papiston virkataloista, kuten kirkkoherranvirkatalosta eli pappilasta ja kappalaisen virkatalosta eli kappalaisenpappilasta. Virkataloja rakennettiin vielä Suomen itsenäisyyden aikanakin esimerkiksi kunnanjohtajien ja ylimpien virkamiesten käyttöön. Niinpä moniin Suomen kuntiin rakennettiin lääkärin talo tai eläinlääkärin talo sotien jälkeisellä jälleenrakennuskaudella, kun kunnat pyrkivät parantamaan alueensa lääkäripalveluja. Korkeatasoisella virka-asunnolla voitiin houkutella syrjäseutujen kuntiin virkamiehiä. Virkatalo tarjottiin palkan osana (luontoisetuna). Virkatalot jäivät vähitellen pois käytöstä 1970-luvulla yleisen asumistason nousun myötä ja henkilöverotuksen muutosten takia. Virka-asuntoja alettiin verottaa, jolloin niissä asumisesta tuli kallista. Pappiloita ja muita virkataloja onkin 1970-luvulta lähtien joko myyty yksityisille tai muutettu toiseen käyttöön. Kuningas Kaarle XI uudisti ruotujakolaitosta 1679–1680 siten, että virkatalon haltijalla ei ollut enää perintöoikeutta tilaan
Valentyna Ševtšenko

Valentyna Jevhenivna Ševtšenko (ukr. Валентина Євгенівна Шевченко, s. 2. lokakuuta 1975) on ukrainalainen maastohiihtäjä. Hän saavutti pronssia Liberecin 2009 MM-kilpailujen 30 kilometrin yhteislähtökilpailussa. Lisäksi hän oli viides Salt Lake Cityn 2002 olympialaisten 30 kilometrin hiihdossa sekä Liberecin MM-kilpailujen 10 kilometrillä ja yhdistelmäkilpailussa. MM-kilpailuissa hän sijoittui lisäksi kahdesti kuudenneksi. Kaikkiaan hän sijoittui arvokisoissa kymmenen parhaan joukkoon henkilökohtaisilla matkoilla kymmenen kertaa. Ševtšenko on voittanut neljä kertaa maastohiihdon maailmancupin osakilpailun: 10 kilometriä perinteisellä hiihtotavalla Kuusamossa marraskuussa 2003 ja Davosissa joulukuussa 2003, saman matkan vapaalla tyylillä Canmoressa tammikuussa 2008 sekä 30 kilometriä vapaalla hiihtotavalla Oslossa maaliskuussa 2008. Kaudella 2003–2004 hän voitti pitkien matkojen cupin ja sijoittui kokonaiskilpailussa kolmanneksi. Vuonna 2007 hän sijoittui kolmanneksi Tour de Skillä, ja seuraavana talvena hän oli neljäs. Ševtšenko lopetti uransa maastohiihtäjänä keväällä 2018
John Braine

John Braine (1922 Bradford, Yorkshire, Britannia – 1986 Lontoo, Britannia) oli englantilainen kirjailija. Hänen tunnetuin teoksensa on vuonna 1957 ilmestynyt luokkanousua käsittelevä esikoisromaani Tilaa huipulla, joka myös filmatisointiin vuonna 1959 samalla nimellä Tilaa huipulla. Braine kuului Britanniassa 1950-luvun lopulla vaikuttaneeseen "Nuoret vihaiset miehet" -kirjallisuussuuntaukseen, mutta ei ollut sen keskeisiä henkilöitä. Brainetyöskenteli sekalaisissa ammateissa ennen kuin ryhtyi 1951 Lontoossa toimittajaksi. Sairastuttuaan tuberkuloosiin hän kirjoitti sairaalassa menestysromaanin Tilaa huipulla (Room at the Top, 1957). Päähenkilö Joe ryhtyy toimiin noustakseen yhteiskunnassa korkeaan asemaan ja menee naimisiin paikkakunnan rikkaimman naisen kanssa, jolloin hänen rakastettunsa tekee itsemurhan. Näkökulma tarinassa on Joen. Tarina jatkuu teoksessa Elämää huipulla (Life at the Top, 1962).
Sääksjärvi (Lempäälä)

Sääksjärvi on lähiöalue Lempäälän kunnan pohjoisosassa samannimisen järven läheisyydessä lähellä Tampereen ja Pirkkalan rajoja. Lähiö on nimetty järven mukaan. Varsinaisen lähiöalueen länsipuolella sijaitsee Sipilän osa-alue, joka myös luetaan Sääksjärveen. Sääksjärven naapurina pohjoisessa Tampereen puolella on Multisillan kaupunginosa ja etelässä Lempäälän Kuljun kylä. Sääksjärvellä on monipuolinen asuntokanta, jonka muodostavat pääosin 60-luvulla rakennetut kerrostalot. Sääksjärvelle rakennetaan jatkuvasti lisää asuntoja, asukkaita on tällä hetkellä arviolta yli 4 000. Tämän lisäksi Sääksjärvellä sijaitsee huomattavan paljon leikkipuistoja sekä muita leikkialueita. Sääksjärven maamerkkeihin kuuluvat vuonna 1971 rakennettu Sääksjärven vesitorni, virolaisen ympäristötaiteilija Villu Jaanisoon mielipiteitä herättänyt teos Paratiisisaari liikenneympyrässä, sekä keskustassa sijaitseva vuonna 1951 valmistunut Sääksjärven VPK:n vanha paloasema. Sääksjärven rautatieasema on valittu Museoviraston inventoinnissa valtakunnallisesti merkittäväksi rakennetuksi kulttuuriympäristöksi. Lisäksi Sääksjärvellä sijaitsee Lempäälän Metsäopetuspolku, joka osana Birgitan polkua antaa tietoa suomalaisesta luonnosta. Sääksjärvellä sijaitsee Suomen suurimpiin kuuluva kaikki vuosiluokat esikoulusta yhdeksänteen luokkaan kattava peruskoulu, Sääksjärven koulu. Muita Sääksjärven palveluja ovat mm
Sääksjärvi (Nurmijärvi)

Sääksjärvi (puhekielessä usein Sääksi) on noin 260 hehtaarin järvi, joka sijaitsee Nurmijärven ja Hyvinkään rajalla lähellä Nurmijärven Röykän taajamaa Salpausselän harjanteella olevassa harjukuopassa. Sääksjärven rannalla sijaitsee Kiljavan kylä. Sääksjärvi on laskuojaton pohjavesijärvi, ja sen vesi vaihtuu maaperän kautta. Järvi on syvyydeltään hyvin tasainen ja järven syvin kohta on noin kahdeksan metrin syvyydessä. Sääksjärven vesi on suhteellisen puhdasta, ja järvessä on hyvä happitilanne, koska vesi sisältää vain vähän happea kuluttavia aineksia. Järven pH on 6–7. Järviveden puskurointikykyä ilmaiseva alkaliteetti on hyvin alhainen. Sääksjärvi on Suomen suurin lähdepohjainen järvi sekä yksi suurimmista lähteistä. Sääksjärven rannalla sijaitsevat muun muassa Nummelan parantola, Kiljavan sairaala ja Kiljavan opisto. Sääksin uimarannalla toimii kesäisin Sääksin rantakahvila sekä Sääksin vesipuisto.
Rostockin päärautatieasema

Rostockin päärautatieasema (saks. Rostock Hauptbahnhof) on rautatieasema pohjoissaksalaisessa Rostockin kaupungissa, Mecklenburg-Etu-Pommerin osavaltiossa. Se on osavaltionsa suurin rautatieasema ja sijaitsee Steintor-Vorstadtin kaupunginosan lounaisosassa noin 10 minuutin kävelymatkan päässä Rostockin keskustasta. Rautatieasema avattiin vuonna 1886. Asemalle liikennöi tuolloin Deutsch-Nordischer Lloyd yhdistettyä rautatie- ja laivaliikennettä Tanskan Nykøbingistä. Vuonna 1894 asema nimettiin Central-Bahnhofiksi ja nykyisen nimensä se sai 1800- ja 1900-lukujen vaihteessa. Asemaa laajennettiin vuonna 1913 ja 1922 ja se koki merkittäviä vaurioita toisessa maailmansodassa. Asemaa uudistettiin laajalti vuosina 1999–2003.
My Fair Lady (elokuva)

My Fair Lady on samannimisestä Broadway-musikaalista tehty elokuvaversio, joka sai ensi-iltansa 12. joulukuuta 1964. Elokuvan tuotannosta vastasi Warner Bros. ja sen ohjasi George Cukor. Elokuva voitti kahdeksan Oscar-palkintoa mukaan lukien parhaan elokuvan palkinnon. Musikaali perustuu George Bernard Shaw’n näytelmään Pygmalion.
Anndi McAfee

Anndi Lynn McAfee (s. 28. syyskuuta 1979 Los Angeles, Kalifornia) on yhdysvaltalainen näyttelijä, joka tunnetaan paremmin äänirooleistaan varsinkin Maa aikojen alussa -elokuvasarjasta. Hänet palkittiin vuonna 1994 Young Artist -palkinnolla elokuvasta Tom ja Jerry panevat kaupungin sekaisin. McAfee aloitti näyttelemisen seitsemänvuotiaana esiintyen aluksi näytelmissä, myöhemmin hän siirtyi 10-vuotiaana esiintymään televisioon tehden samalla muutamia äänirooleja. McAfree esiintyi muun muassa televisiosarjoissa Teräsmieheni, Koti kuntoon ja Isojen poikien leikit 1990-luvulla. Hän on ollut vuodesta 1997 lähtien Seran äänenä Maa aikojen alussa -elokuvasarjassa, sekä siihen perustuvassa animaatiosarjassa Maa aikojen alussa. 2000-luvulla McAfee on kuitenkin tehnyt enimmäkseen näytelmäroolien sijasta äänirooleja niin animaatioihin, kuin videopeleihin.
Terminator: Sarah Connorin aikakirjat

Terminator: Sarah Connorin aikakirjat (engl. Terminator: The Sarah Connor Chronicles) on yhdysvaltalainen science fiction -televisiosarja. Sen on tuottanut Warner Bros. Television ja C2 Pictures. Sarja keskittyy Sarah Connorin ja hänen poikansa, John Connorin, elämään Terminator 2 – Tuomion päivä -elokuvan tapahtumien jälkeen. Terminator: Sarah Connorin aikakirjat -sarjan ensimmäinen tuotantokausi käynnistyi Yhdysvalloissa FOX-televisiokanavalla 13. tammikuuta 2008 ja kesti lyhennetyn yhdeksän jakson esityskauden verran maaliskuun loppuun saakka. Sarjan hyvän vastaanoton ansiosta televisiokanava FOX tilasi lyhennetyn, 13 jaksoa sisältävän toisen tuotantokauden, jonka esitys alkoi 8. syyskuuta 2008. FOX vahvisti 17. lokakuuta 2008 tilanneensa yhdeksän lisäjaksoa, joten toinen tuotantokausi on yhdysvaltalaisille televisiosarjoille tyypillinen 22 jakson kokonaisuus. Tuotantoyhtiö C2 Picturesissa toimivat myös Terminator 2 ja Terminator 3: Koneiden kapina -elokuvien tuottajat Mario Kassar ja Andrew G